අවිස්සාවේල්ල මූලික රෝහලේ වෛද්‍යවරුන්ගේ සහ කාර්යය මණ්ඩලයේ දේපොළ සොරාගත් පුද්ගලයකු අවිස්සාවේල්ල පොලිසිය මගින් අත්අඩංගුවට ගෙන ඇත.පසුගිය පෙබරවාරි මාසයේ සිට වෛද්‍යවරුන්ගේ සහ කාර්ය මණ්ඩලයේ වටිනා ජංගම දුරකථන රන් භාණ්ඩ සහ මුදල් නැතිවීම දිගින් දිගටම සිදුවිය.මේ පිළිබඳව සියලුම දෙනා සෙවිල්ලෙන් පසුවුවත් කිසිවෙකුත් අල්ලාගැනීමට නොහැකිව සිටියදී පෙරේදා (21) දින ගණකාධිකාරවරයාගේ නිල නිවසට මෙම පුද්ගලයා ඇතුළු වී සිටියදී රෝහල් සේවකයින් හා රෝහල් පොලිසියේ නිලධාරීන් එක්ව ඔහු අල්ලා අවිස්සාවේල්ල පොලිසියට භාර දී ඇත.සැකකරුගෙන් ප්‍රශ්න කිරීමෙන් පසු ලක්ෂ දෙකකට අධික සොරාගත් භාණ්ඩ මහරගම ප්‍රදේශයේ ස්ථාන කිහිපයකට විකුණා තිබියදී සොයාගෙන තිබේ.